# RÉSZVÉTELI SZABÁLYZAT

MVM Edison 2025 Inkubációs Program

# A Verseny szervezője

Az MVM Edison Inkubációs Program (a továbbiakban: ”Program” vagy „Verseny”) szervezője az MVM Energetika Zártkörűen Működő Részvénytársaság (székhely: 1031 Budapest, Szentendrei út 207-209.) (továbbiakban: **”Szervező”**).

# A részvétel feltételei

* 1. A Program egy kategóriában kerül megrendezésre.

A Pályázatok a következő témakörök alapján lesznek elbírálva:

**Humán erőforrás és szervezetfejlesztés**

* Munkavállalók oktatása és fejlesztése
* Vállalati irányítás és működés reformja
* Munkavállalói élmény fejlesztése
* Belső folyamatok optimalizálása

**A jövő otthona, a jövő városai megoldások**

* Smart City – Okosváros
* Smart Home – Okosotthon
* IoT megoldások

**Az energia jövője**

* Energiahatékonyság
* Rendszer rugalmasság növelése
* Dekarbonizáció
* Zöld működés
* ESG

**Digitális vállalati fejlesztés, teljesítmény optimalizáció**

* Erőforrás-menedzsment
* Digitális kultúrafejlesztés, digitális érettség fejlesztése
* Adatkezelés és elemzés (BI)
* Teljesítmény menedzsment
* Ügyfélszolgálat fejlesztése
* Ügyfélélmény automatizálása és testreszabása

A Pályázatokat magyar nyelven kell benyújtani. Az inkubációs program szintén MAGYAR NYELVEN zajlik.

* 1. A Programban kizárólag magyar állampolgársággal rendelkező, 18. életévét betöltött természetese személyek (a továbbiakban: magánszemélyek) csoportja vagy már bejegyzett és működő gazdasági társaság (a továbbiakban: vállalkozás) (továbbiakban: Pályázó) vehet részt, azzal, hogy egy magánszemély legfeljebb egy csoport vagy vállalkozás tagjaként, egy megoldással, ötlettel pályázhat. A Pályázó részvételének további feltétele, hogy a Pályázati Felhívás és Útmutatóban szereplő Pályázati Témaköröket érintő, innovatív vállalkozási/ szolgáltatási/ termékgyártási tervet a jelen Szabályzat 4. pontjában meghatározott időtartam alatt feltöltse a www[.mvmedison.hu](mailto:edisonpalyazat@mvm.com) webhelyre, valamint elfogadja a jelen részvételi szabályzatot és az adatkezelési szabályzatban (a továbbiakban együtt: **”Szabályzat”**) leírt valamennyi feltételt (a továbbiakban együttesen: **”Pályázó”**).

**2.4.** Azok a Pályázatok, melyek a jelen Szabályzatban, illetőleg a Pályázati felhívás és útmutatóban leírt alaki és tartalmi előírásoknak nem felelnek meg, automatikusan kizárásra kerülnek a Versenyből.

**2.5**. Egy Pályázó a Programban maximum 1 (egy) darab, saját ötletet/tervet tartalmazó pályaművel, pályázattal (**„Pályázat”**) jogosult részt venni.

* 1. A Pályázat feltöltésekor a Pályázó tudomásul veszi, hogy az internetes hálózat teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például kapcsolati hiba, a szerver számítógépek teljesítménye, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősségét kizárja.

**3.** **A Verseny keretében benyújtandó Pályázat:**

* nem tartalmazhat – a Verseny tárgyát nem képező - piaci forgalomban lévő termékre vagy szolgáltatásra irányuló burkolt vagy nyílt reklámot,
* nem rendelkezhet a Pályázati felhívás témájával vagy címével összefüggésben nem álló tartalommal,
* nem tartalmazhat bűncselekményre vagy szabálysértésre, illetve más jogszabálysértésre való felhívást,
* nem sérthet üzleti titkot, szellemi alkotáshoz fűződő jogot, szabadalmi és védjegy jogot, know-how-t, vagy egyéb jogosultságot,
* nem tartalmazhat jogosulatlanul megszerzett adatot, vagy a tisztességtelen piaci magatartás és a versenykorlátozás tilalmáról szóló 1996. évi LVII. törvény rendelkezéseit sértő információt, vagy a 2018. évi LIV. törvény rendelkezéseiben meghatározott, más személy jogosultságába tartozó, jogosulatlanul felhasznált üzleti titkot, illetve egyéb olyan információt sem, amelyre vonatkozóan a Pályázót harmadik személy felé titoktartási kötelezettség terheli,
* nem sértheti az információs önrendelkezési jogról és az információszabadságról szóló 2011. évi CXII. törvény rendelkezéseit,
* illetve nem ütközhet egyéb jogszabály rendelkezéseibe, és nem sértheti az általánosan elfogadott erkölcsi normákat, valamint a jó ízlést.

Azt a Pályázót, akinek Pályázata nem felel meg a fenti követelményeknek, továbbá bebizonyosodik, hogy más személyek szellemi alkotáshoz vagy üzleti titok védelméhez fűződő jogát megsérti vagy egyéb okból jogsértő, a Szervező kizárja a Versenyből.

3.1. A jelen Szabályzat elfogadásával a Pályázó teljes felelősséget vállal azért, hogy Pályázatában csak saját ötletet/találmányt/vállalkozást/szellemi alkotást mutat be, továbbá kijelenti és szavatolja, hogy a pályamű tartalmát képező szellemi alkotás, mű, know-how stb. vonatkozásában a Pályázó olyan felhasználási jogosultsággal rendelkezik, mely harmadik személyek jogait nem sérti. A Pályázat feltöltésével a Pályázó vállalja, hogy a harmadik személyek jogainak megsértéséből fakadó jogkövetkezményekért teljeskörűen helytáll, és erről a Szervező kérése esetén külön nyilatkozatot is tesz; ezen felelősségvállaló nyilatkozat megtételének megtagadása vagy elmulasztása esetén a Pályázó a Versenyből kizárásra kerül.

* 1. A Program két fordulóból áll és csak azon Pályázók vehetnek részt, akik kötelezettséget vállalnak arra, hogy a benyújtott Pályázat vonatkozásában 2025. március 24 - 2025. október 16. között más inkubációs /startup programban nem vesznek részt, illetve a Pályázat támogatása, kivitelezése, megvalósítása vonatkozásában harmadik személlyel szerződést nem kötnek. A fenti tartalmú nyilatkozat megtagadása a Versenyből való kizáráshoz vezet.
  2. A Versenyből történő kizárás esetei:

A Szervező a Pályázót kizárja a Versenyből, amennyiben:

* + 1. A Pályázat leadását követően bármikor a Szervező tudomására jut, hogy a Pályázó, vagy a Pályázat, a Pályázat leadásának időpontjában nem felelt meg az Útmutatóban, vagy a jelen Szabályzatban rögzített feltételeknek.
    2. A Pályázat leadását követően bármikor a Szervező tudomására jut, hogy a Pályázó, vagy a Pályázat a Pályázat leadását követően történt változás miatt az Útmutatóban, vagy a jelen Szabályzatban rögzített feltételeknek nem felel meg.
    3. A Pályázó a jelen Szabályzat 2.6. pontjában foglalt kötelezettségét megszegi.
    4. A második fordulóba beválasztott Pályázó csapat előre leegyeztetett tagjai (minimum 2 fő) a 12 alkalmas felkészítő program bármely alkalmán nem jelenik meg, illetve, ha az Inkubációs program szerződését nem írják alá.
    5. A Pályázó által a Szervező rendelkezésére bocsátott elérhetőségeken a Pályázó nem elérhető, amennyiben a Szervező többszöri próbálkozása ellenére a Pályázóval történő kapcsolatfelvétel meghiúsul és ez a Verseny lebonyolítását akadályozza, vagy késlelteti.
    6. A jelen Szabályzatban rögzített egyéb esetekben.

Pályázó a jelen Szabályzat elfogadásával tudomásul veszi, hogy a Szervező a jelen Szabályzatban rögzített kizárási okok észlelése esetén, bármely további felhívás, vagy figyelmeztetés nélkül jogosult a Pályázó kizárásáról dönteni. A Pályázó kizárása esetén a Szervező döntéséről postai úton is értesíti a Pályázót.

# A Verseny leírása

A Program két fordulóból áll az alábbiak szerint:

* 1. **forduló**

**4.1.**  A Pályázónak fel kell töltenie a Pályázatát az mvmedison.hu weboldalon megtalálható pályázati űrlapra, mely magában foglalja a csapat vagy vállalkozás adatokat, a motivációt, valamint a Pályázat keretében megvalósítandó fejlesztés leírását. A Pályázónak a Pályázathoz csatolni kell a pitch deck fájlt.

4.2. A pályázati űrlapon megadott kapcsolattartási és egyéb adatok megfelelőségéért, helyességéért kizárólag a Pályázó felel.

4.3. A pályázati űrlap kitöltési határideje: **2025. március 14. 23:59.** A Pályázatok a weboldalon tölthetők fel. A Pályázat feltöltésével a Pályázó elfogadja a jelen Szabályzatban foglaltakat.

4.4. Az érvényes pályázatok értékelését szakmai zsűri végzi. A szakmai zsűri tagjait a Szervező kéri fel. A szakmai zsűri tagjai az EDISON 2025 inkubációs program által delegált tagokból, valamint az EDISON program partnereinek meghívott képviselőiből áll. A szakmai zsűri a saját belátása szerint jogosult dönteni arról, hogy a program első fordulójába mely Pályázó jut tovább.

4.5. A Szervező a beérkezett Pályázatokat elbírálva az első fordulóból továbbjutó Nyertes Pályázókat választ ki az ún. Félidős Demo Day eredményeképpen. A továbbjutó Pályázókból álló mezőny bekerül a második fordulóba, amely során egy komplex inkubációs program valósul meg. Az előbbi inkubációs programba legfeljebb 6 pályázó juthat tovább.

4.6. A Pályázók Félidős Demo Day keretein belül, nem nyilvános versenyen, bemutathatják megoldásaikat az MVM Zrt. meghívott felsővezetőinek. A Félidős Demo Day egy olyan értékelési és kiválasztási forduló, amely során a szakmai zsűri dönt arról, hogy melyek azok a Pályázatok, amelyek lehetőséget kapnak arra, hogy folytassák az inkubációs programot.

* 1. **forduló**

4.7. A fentiek szerint a Pályázatukkal továbbjutott Pályázók 8 000 000 Ft (nyolcmillió forint) összegű támogatást kapnak, hogy a program második szakaszában a prototípust továbbfejlesszék. A támogatást kizárólag prototípus építésre vagy a vállalkozás fejlesztésére lehet felhasználni. A második fordulóban folytatódik a komplex inkubációs program a kiválasztott Pályázókkal, melynek végén egy nyilvános eseményen (Demo Day) bemutatják megoldásaikat egy nyilvánosan megrendezett szakmai rendezvényen.

4.8. A Szervező a 2. fordulót két fázisra bontja. Az első egy 3 hónapos validációs és alapozó szakasz, a második pedig egy prototípus továbbfejlesztésre és tesztelésre, üzleti modell fejlesztésre épülő szakasz. Az inkubációs programba jutott legfeljebb 6 csapat közül kerül kiválasztásra az a Szervező döntésétől függően 3-4 csapat, amelyek továbbjutnak a 2. forduló második szakaszába, az ún. Prototípus építés és tesztelés szakaszba.

4.9. A második szakaszba továbbjutó 3-4 csapatot a félidős Demo Day keretein belül kerülnek kiválasztásra. A félidős Demo Day zártkörűen kerül megrendezésre, ahol az MVM szakértői bírálóbizottsága választja ki a továbbjutó csapatokat.

4.10. A kiválasztott 3-4 csapat, akik továbbjutnak az inkubációs program második szakaszába, nyolcmillió forintos támogatást kapnak projektjükhöz, melyet a prototípus továbbfejlesztéséhez és annak tesztelésre, valamit vállalkozásfejlesztésre fordíthatnak a Program zárultáig,

# A Pályázatok beküldésének időtartama

A Pályázatok beküldése **2025. február 10. 12:00 órától 2025. március 14. napján 23:59 óráig** lehetséges. A Pályázat beküldésének időtartama előtt, illetve befejezését követően elküldött pályaművek nem minősülnek Pályázatnak, így nem vehetnek részt a programban.

# Nyeremény

A Szervező a 2. fordulóba jutott Pályázók számára komplex inkubációs programot biztosít a 4.5 pontban leírtak szerint.

A Szervező a 2. forduló második fázisába jutott Pályázók számára 8 000 000 Ft (nyolcmillió forint) összegű támogatást nyújt a 4.7. pontban foglaltak szerint. (továbbiakban együttesen: „Nyeremény”)

A Nyeremény másra át nem ruházható, és a Pályázatban foglaltaktól eltérő célra nem használható fel. Szervező jogosult a nyeremény összegének a Pályázat megvalósítására fordítását ellenőrizni.

# Program eredménye, támogatás

A program eredményéről a Pályázók írásban (e-mailben) kerülnek kiértesítésre. Az eredmény közzétételre kerül a [www.mvmedison.hu](http://www/) weboldalon is.

A második szakaszba jutó csapatok tagjai az 6. pontban részletezett anyagi támogatást magánszemélyként és jogi személyként is egyaránt felvehetik. Pályázók tudomásul veszik, hogy jogi személyek esetében a hatályos magyar jogszabályok alapján a nyereménnyel kapcsolatos minden adó és illeték megfizetése a Pályázókat terhelik. Magánszemélyek esetében a kifizető által levonásra kerül a személyi jövedelemadó és a társadalombiztosítási járulék, illetve minden olyan adó és járulék, aminek a levonását jogszabály előírja a magánszemély számára kifizetett jövedelem esetén. A kifizető vállalja, hogy megfizeti a kifizetés után a szociális hozzájárulási adót és a szakképzési hozzájárulást, illetve minden olyan adó-, vagy járulék terhet, ami normál esetben a kifizetőt terhel.

Magánszemély pályázó esetén a kifizető jövedelemigazolást ad az általa kifizetett jövedelemről.

Pályázók tudomásul veszik, hogy a kiválasztott pályázókat, illetve tagjaikkal a Szervező a támogatás átvétele kapcsán szerződést köt és Szervező belső szabályzatai alapján a nyeremény átadása a szerződés aláírásának napjától számított 30 napon belül történik meg.

Szervező fenntartja a jogot a jelen MVM Edison 2025 Inkubációs Program pályázati kiírás visszavonására, valamint egyoldalú módosítására, melyről a Szervező a mindenkor hatályos pályázati kiírás, illetve a visszavonás az mvmedison.hu weboldalon történő közzététellel tájékoztatja a lehetséges Pályázókat.

Szervező fenntartja a jogot, hogy ne hirdessen továbbjutókat, illetve ne hirdessen támogatott pályázatokat, illetve továbbjutót hirdessen. Pályázók sem a felmerült költségeik megtérítését nem követelhetik, sem egyéb igényt vagy követelést nem támaszthatnak a pályázati kiírás visszavonásából, módosításából, vagy abból eredően, ha a Szervező egyáltalán nem hirdet nyertest. Szervező jogosult egy-egy helyezést megosztva is meghirdetni, mely esetben a Szervező a nyeremény összegét az azonos helyezést elért nyertesek között elosztva fizeti meg.

1. **További nyilatkozatok és kötelezettségvállalások**

Azzal, hogy a Pályázó, illetve pályázó tagjai a Pályázatukat beküldik /feltöltik:

* feltétel nélküli, kifejezett hozzájárulásukat adja ahhoz, hogy nevét vagy tagjai nevét a nyertes listán kommunikálják;
* kifejezetten hozzájárulnak ahhoz, hogy a Pályázatot, és az abban feltüntetett személyes adatokat Szervező a Verseny lebonyolítása és értékelése céljából az MVM Csoport tagjai, különösen a Smart Future Lab Zrt. részére továbbítsa, és hogy ezáltal az MVM Csoport tagjai a Pályázatban található adatokat megismerhessék,
* kifejezetten hozzájárulnak ahhoz, hogy a Verseny lebonyolítása során, valamint különösen a prezentációk, illetve nyeremény átadásáról kép-, hang- és filmfelvétel készüljön, egyben kifejezetten hozzájárulnak ahhoz, hogy ezen felvételek akár teljes egésze, akár egyes részletei később a Szervező, vagy az MVM Csoport által a gyártástól számított tíz évig külön díjazás nélkül, reklám, promóciós, vagy tájékoztatás céllal felhasználásra kerüljön.

A jelen szabályzat alapján és a Pályázat beküldésével a Pályázó, annak tagja, illetve képviseletében eljáró személy kijelenti, hogy elmúlt 18 éves.

A Pályázó és annak tagjai pályázatuk benyújtásával/feltöltésével kijelentik, hogy a jelen Szabályzat rendelkezéseit elolvasták, és azokat magára nézve kötelezőnek ismerik el. Pályázó és tagjai kijelentik, hogy a pályázat benyújtásakor/feltöltésekor, valamint a Verseny későbbi szakaszában az általuk a Szervező rendelkezésére bocsátott személyes adataik a valóságnak megfelelnek, továbbá kötelezettséget vállalnak arra, hogy személyes adataik változása esetén Szervezőt, ezen változásokról haladéktalanul értesítik.

1. **Hatálybalépés**

Jelen Szabályzat a www.mvmedison.hu oldalra történő feltöltése napján, 2025. február 10-én lép hatályba.

**ESETI Adatkezelési tájékoztató**

**az MVM ENERGETIKA Zrt. által meghirdetett**

**MVM Edison 2025 INKUBÁCIÓS PROGRAMBAN résztvevők**

**személyes adatainak kezeléséHEZ**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-ei 2016/679 Európai Parlamenti és Tanácsi (EU) rendelet (alábbiakban: GDPR) 13. és 14. cikkei alapján az Adatkezelőaz érintettek részére a személyes adatok kezelésével kapcsolatban az alábbi tájékoztatást adja.

Az MVM Zrt. (Szervező) a pályázók részére lehetőséget kíván biztosítani az MVM EDISON 2025 Inkubációs Programban (továbbiakban: Program vagy Verseny) való részvételre. A jelen adatkezelési tájékoztató a Versennyel kapcsolatos adatkezelésekre vonatkozik.

**1, Az Adatkezelő**

Az adatkezelő: az MVM Energetika Zártkörűen Működő Részvénytársaság (MVM Zrt, jelen tájékoztatóban: **Adatkezelő**)

Székhelye: 1031 Budapest, Szentendrei út 207-209.

Postacím: 1031 Budapest, Szentendrei út 207-209.

Honlapjának címe: www.mvm.hu

E-mail cím: mvm@mvm.hu

Telefonszám: +36 1 304 2000

Adatvédelmi tisztviselő: Kovács István ([dpo@mvm.hu](mailto:dpo@mvm.hu))

A jelen tájékoztató szempontjából személyes adat azonosított vagy azonosítható természetes személyre (az **Érintett**) vonatkozó bármely információ. Azonosíthatóaz a természetes személy, aki közvetlen vagy közvetett módon, különösen valamely azonosító (például név, szám, helymeghatározó adat, online azonosító vagy egy, vagy több tényező) alapján azonosítható. Az MVM Edison 2025 Inkubációs Programban résztvevő természetes személyek a jelen adatkezelési tájékoztató vonatkozásában Érintettek.

**2, A jelen adatkezelésre vonatkozó főbb jogszabályok**

* az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, GDPR)
* az információs önrendelkezési jogról és az információszabadságról szóló 2011. évi CXII. törvény,
* a Polgári törvénykönyvről szóló 2013. évi V. törvény.

**3, Az adatkezelés jogalapja**

A pályázók körében a 4. pontban leírt adatkezelési cél esetén

* az 5. pontbeli táblázat első négy sorában foglalt adatok vonatkozásában a **GDPR 6. cikk (1) bek. a) pontja – az Érintett hozzájárulása**;
* Ön a Pályázata beküldésével, ill. a Versenyen történő részvételével a jelen Tájékoztató alapján **hozzájárul** a megjelölt adatkezelési cél érdekében a megjelölt személyes adatai Adatkezelő általi kezeléséhez (azaz felvételéhez, rögzítéséhez, rendszerezéséhez, tárolásához, felhasználásához, lekérdezéséhez, továbbításához, zárolásához, törléséhez, megsemmisítéséhez, az adat további felhasználásának megakadályozásához);
* a személyes adatok megadása az Ön döntésén múlik, azonban a felsorolt elérhetőségi adatai hiányában a regisztrációt nem tudjuk elfogadni;
* a Polgári Törvénykönyvről szóló 2013. évi V. törvény 2:48. § (1) bekezdése szerint képmás és hangfelvétel elkészítéséhez és felhasználásához az érintett személy hozzájárulása szükséges; felhívjuk figyelmét, hogy az Ön döntése a hozzájárulása megadásáról, vagy elutasításáról egyben e törvényi rendelkezés szerinti felhasználásra is vonatkozik;
* a hozzájárulását bármikor önkéntesen visszavonhatja, azonban a hozzájárulás visszavonása nem érinti a visszavonás előtti adatkezelés jogszerűségét; hiányos, ellentmondásos vagy értelmezhetetlen jelölést az Adatkezelőnek a hozzájárulás megtagadásaként kell értelmeznie;
* az 5. pontbeli táblázat ötödik sorában foglalt adatok vonatkozásában a **GDPR 6. cikk (1) bek. b) pontja – a nyertes pályázókkal szerződéskötés az Adatkezelővel, illetve szerződés előkészítése és teljesítése,**

a nyeremények biztosítása kapcsán felmerülő adózási és egyéb bevallási, nyilvántartási kötelezettségek vonatkozásában, melyet a számvitelről szóló 2000. évi C. törvény 169. §-ában meghatározott bizonylatolási kötelezettség alapoz meg, a **GDPR 6. cikk (1) bekezdésének c) pontja – jogi kötelezettség**.

**4, Az adatkezelés célja**

***A Program lebonyolítása érdekében: a pályázók azonosítása, a pályázókkal való kapcsolattartás, a nyertes pályázók értesítése, a nyertes pályázókkal való, a nyeremény tárgyát képező szolgáltatási megállapodás megkötése, a nyeremény tárgyát képező szolgáltatás teljesítésével kapcsolatban felmerülő adózási és egyéb bevallási, nyilvántartási kötelezettségek teljesítése.***

***A Verseny lebonyolítását követően a nyilvánosság tájékoztatása az eredményekről, és a nyertesek népszerűsítése a nyilvánosság számára.***

**5, A kezelt adatok köre**

|  |  |
| --- | --- |
| **Az adatkörök megnevezése** | **Miért szükséges?** |
| Név | A pályázó természetes személy azonosításához szükséges. |
| E-mail cím, telefonszám | A Program lebonyolítása során a hatékony együttműködéshez szükségesek az elérhetőségek. |
| Székhely/lakcím, levelezési cím | A Program lebonyolítása során a hatékony együttműködéshez, a nyeremény tárgyát képező megállapodás, egyéb dokumentumok és értesítések kiküldéséhez szükségesek az elérhetőségek. |
| Képmás, cselekmény | A pályázóról a Program lebonyolítása során készített fénykép/videó felvétel, amely később a Szervező nyilvános tájékoztatási céljaihoz, és a nyertesek nyilvánosság előtti népszerűsítéséhez szükséges. |
| Szolgáltatási szerződés megkötéséhez szükséges személyes adatok | Amennyiben a nyertes pályázókkal szolgáltatási szerződés megkötésére is sor kerül, ebből a célból a nyertes pályázók egyéb személyes adatainak kezelése is szükséges. Erről a kapcsolódó adatkezelési tájékoztató az <https://mvm.hu/Rolunk/KozerdekuInformaciok/AdatkezelesiTajekoztatok> oldalon megtalálható. |

**A kezelt adatok forrása**: közvetlenül az Érintett, az Adatkezelő az adatkezelés során az Ön által rendelkezésre bocsátott személyes adatokat kezeli, nem kezel nyilvánosan hozzáférhető forrásokból származó adatokat a Versennyel összefüggésben.

**6, Az adatok megismerésére jogosultak**

|  |  |
| --- | --- |
| **Címzettek megnevezése** | **Közlés célja** |
| **Adatfeldolgozó(k):**  **MVM Csoport társaságai,** **különösen a Smart Future Lab Zrt.**  1031 Budapest, Szentendrei út 207-209.  **LOUNGE DESIGN Szolgáltató Korlátolt Felelősségű Társaság**  1025 Budapest, Felső Zöldmáli út 72.  **DIGITAL THINKERS Ltd.**  1097 Budapest, Vaskapu u. 10-14. C.110.  **MVMI Informatika Zrt.** Székhely: 7030 Paks, Vasút utca 1. Cégjegyzékszám: 17 10 001240 | A pályaműben foglalt tartalom, adatok megismerése, annak elbírálása és a nyeremény tárgyát képező szolgáltatások meghatározása érdekében.  A pályázati felületként szolgáló mvmedison.hu microsite üzemeltetése és a Verseny lebonyolításában való részvétel.  A Verseny internetes oldala programozási és rendszergazdai feladatainak ellátása.  Az Adatkezelő részére IT szolgáltatások nyújtása, adattárolás. |

Az érintett személyes adatait fő szabály szerint az Adatkezelő munkavállalói ismerhetik meg az adatkezelés céljával kapcsolatos feladataik ellátása érdekében. A személyes adatok a fenti **Címzettek** részére kerülnek továbbításra. Az Adatkezelő csak kivételes esetben adja át az érintett személyes adatait más állami szervek számára. Így például, amennyiben az Érintett és az Adatkezelő között folyamatban levő jogvitában bírósági eljárás indul, és az eljáró bíróság számára szükséges az Érintett személyes adatait tartalmazó iratok átadása, a rendőrség megkeresi az Adatkezelőt, és a nyomozáshoz az Érintett személyes adatait tartalmazó iratok továbbítását kéri. Emellett például az Adatkezelő jogi képviseletét ellátó ügyvéd szintén megismeri a személyes adatokat, ha az Érintett és az Adatkezelő között jogvitára kerül sor.

**7, Az adatkezelés időtartama**

A hozzájárulás jogalappal kezelt adatok vonatkozásában a hozzájárulás visszavonásáig, ilyen híján legfeljebb a Verseny lebonyolításához szükséges adatok esetében 3 évig, a kép-, hang- és filmfelvétel esetén a készítéstől számított 10 évig;

a nyertes pályázók esetében a velük kötött megállapodás teljesítését követő öt éves elévülési idő végéig,

a számviteli bizonylatolási kötelezettség hatálya alá eső iratok személyes adattartalma esetében a számvitelről szóló 2000. évi C. törvény 169. § (1) és (2) bekezdésében foglaltak szerint nyolc évig.

**8, Adatbiztonság**

Az Adatkezelő az érintett által megadott személyes adatokat az Adatkezelő székhelyén, illetve bejegyzett telephelyén tárolja. Az érintett személyes adatai kezeléséhez az Adatkezelő a fenti **Címzetteknél** megjelölt adatfeldolgozó szolgáltatását veszi igénybe.

Az Adatkezelő megfelelő információbiztonsági intézkedésekkel gondoskodik arról, hogy az érintett személyes adatait védje többek között a jogosulatlan hozzáférés ellen vagy azok jogosulatlan megváltoztatása ellen. Így például a szervereken tárolt személyes adatokhoz való hozzáférés naplózásra kerül, ami alapján mindig ellenőrizhető, ki, mikor, milyen személyes adatokhoz fért hozzá. Az Adatkezelő megfelelő szervezési intézkedésekkel gondoskodik arról, hogy a személyes adatok ne válhassanak hozzáférhetővé meghatározatlan számú személy számára.

**9, Egyéb**

A személyes adatokat az Adatkezelő **nem továbbítja** **harmadik országba vagy nemzetközi szervezet részére**.

A fent részletezett személyes adatkezelés során **automatizált döntéshozatalt, profilalkotást az Adatkezelő nem végez**.

Az adatszolgáltatás önkéntes, az adatszolgáltatás elmaradása azzal a következménnyel jár, hogy az Adatkezelő a Pályázatot nem bírálja el.

Ön a Versenyre való jelentkezésével egyidejűleg a pályázati weboldalon megtett nyilatkozatával a jelen Tájékoztató alapján **hozzájárul** a fent megjelölt adatkezelési cél érdekében a fent megjelölt személyes adatai Adatkezelő általi kezeléséhez (azaz felvételéhez, rögzítéséhez, rendszerezéséhez, tárolásához, felhasználásához, lekérdezéséhez, továbbításához, zárolásához, törléséhez, megsemmisítéséhez, az adat további felhasználásának megakadályozásához). A pályázati weboldalon megtett nyilatkozata a képmás adatok vonatkozásában a Ptk. 2:48 (1) bekezdése szerinti hozzájárulásának is minősül.

A hozzájárulását bármikor önkéntesen visszavonhatja, azonban a hozzájárulás visszavonása nem érinti a visszavonás előtti adatkezelés jogszerűségét. Hiányos, ellentmondásos vagy értelmezhetetlen jelölést az Adatkezelőnek a hozzájárulás megtagadásaként kell értelmeznie.

**10. Az adatkezeléssel kapcsolatos jogok és az adatkezeléssel kapcsolatos jogérvényesítési, jogorvoslati lehetőségek**

**10.1. Az adatkezeléssel kapcsolatos jogok**

Az Érintett jogosult:

* a megfelelő és átlátható tájékoztatásra, ennek keretében, hogy visszajelzést kapjon az Adatkezelőtől arra vonatkozóan, hogy személyes adatainak kezelése folyamatban van-e;
* pontatlan személyes adatainak helyesbítését kérni;
* kezelt személyes adatainak törlését kérni, amennyiben az adatkezelés kizárólag az érintett hozzájárulásán alapul, vagy ha az adatokra már nincs szükség abból a célból, amiért gyűjtve lettek, illetve ha az adatkezelés jogellenes;
* személyes adatai hordozhatóságának jogával élni, vagyis jogosult személyes adatait széles körben használt, géppel olvasható formában megkapni, más adatkezelőhöz továbbítani, ill. ezt kérni, feltéve, hogy az adatkezelés automatizált, és szerződésen, vagy hozzájáruláson alapul, továbbá, hogy az említett jog gyakorlása más jogos érdekét, szabadságát nem sérti;
* személyes adatai kezelésének korlátozását kérni (például, ha a kezelt adatainak pontossága vitatott, vagy felmerült az adatkezelés jogellenessége ezen körülmények tisztázásáig);
* tiltakozni személyes adatai kezelése ellen (például, ha az adatkezelés jogalapja az adatkezelő, vagy harmadik fél jogos érdekeinek érvényesítése), illetve korábban adott hozzájárulását bármikor visszavonni,
* sérelmesnek vélt adatkezelés esetén felügyeleti hatósághoz, bírósághoz fordulni.

**10.2. Az érintett egyes jogainak tartalma**

a) a személyes adatokhoz való hozzáférés joga: az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha igen, akkor jogosult arra, hogy a hozzáférést kapjon a következő információkhoz:

* kezelt személyes adatai kategóriái,
* az adatkezelés célja,
* címzettek, akikkel közölték, vagy közölni fogják a személyes adatait,
* az adatok tárolásának tervezett időtartama, vagy az időtartam meghatározásának szempontjai
* az érintett azon jogáról, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* az adatok forrása, ha nem az érintettől lettek gyűjtve az adatok,
* a felügyeleti hatósághoz fordulás (panasz) jogáról,
* ha történik automatizált döntéshozatal, profilalkotás az adatkezelés során, akkor ennek tényéről, logikájáról, illetve az érintettre nézve várható következményeiről;
* a fentieknek megfelelően az érintett jogosult arra, hogy a rá vonatkozó adatot – mások személyhez fűződő jogainak sérelme nélkül – megismerje, arról egy alkalommal ingyenes másolatot kapjon.

b) a személyes adatok helyesbítésének joga: az érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat, illetve kérheti, hogy a hiányos személyes adatok – egyebek mellett kiegészítő nyilatkozat útján történő – kiegészítését.

c) a személyes adatok törlésének joga: az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha:

* a személyes adatokra már nincs szükség abból a célból, amelyből azokat gyűjtötték vagy más módon kezelték vagy;
* amennyiben az adatkezelés az érintett hozzájárulásán alapul az érintett visszavonja a hozzájárulását, és az adatkezelésnek nincs más jogalapja vagy;
* az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy;
* a személyes adatokat jogellenesen kezelték vagy;
* a személyes adatokat az Adatkezelőre alkalmazandó jogi kötelezettség teljesítéséhez törölni kell vagy;
* a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

Előfordulhatnak olyan fontos okok, érdekek, amelyek akkor is lehetővé tehetik az érintett adatainak kezelését, ha azok törlését kérte (ilyen lehet pl. a véleménynyilvánítás szabadságához és a tájékozódáshoz való jog gyakorlása, vagy ha az jogi igények előterjesztéséhez, érvényesítéséhez, illetve védelméhez szükséges, illetve ha jogszabályi előírás miatt kötelező, az adatok kezelése).

d) az adatkezelés korlátozáshoz való jog: az érintett jogosult arra, hogy kérésére az Adatkezelő korlátozza az adatkezelést, ha:

* az érintett vitatja a személyes adatok pontosságát (ez esetben a korlátozás addig tart, amíg az Adatkezelő ellenőrzi a személyes adatok pontosságát) vagy;
* az adatkezelés jogellenes, és az érintett az adatok törlése helyett kéri azok felhasználásának korlátozását, vagy;
* az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen (ez esetben addig tart a korlátozás, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben);

A korlátozás időtartama alatt – leszámítva a fontos közérdek, illetve a személyek jogainak védelméhez fűződő eseteket – az adott adat elkülönített tárolásán kívül azzal más adatkezelési művelet nem végezhető;

e) az adathordozhatóság joga: az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa. Ez a jog akkor illeti meg az érintettet, ha az adatkezelés az ő hozzájárulásán, vagy az általa kötött szerződésen alapul, és automatizált módon történik. A jog gyakorlása nem érintheti hátrányosan mások jogait, szabadságát.

f) a tiltakozás joga: amennyiben az adatkezelés jogalapja az adatkezelő által érvényesíteni kívánt jogos érdek, vagy ha az adatkezelés az adatkezelő által ellátott közérdekű feladat végrehajtásához szükséges, az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen. Ilyen az esetben az Adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**10.2.1. Az érintetti jogok gyakorlása az egyes adatkezelési jogalapoktól függően**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Az érintetti jogait az egyes adatkezelési joglapoktól függően a következők szerint tudja gyakorolni** | | | | | | | | |
|  | **Rendelkezésre bocsátandó információk,** | | **hozzáférés**  (15. cikk, 60-63., Pream) | **helyesbítés+ kiegészítés**  (16. cikk, 65. Pream) | **törléshez/**  **elfeledtetés**  (17. cikk, 65., és 66. Pream) | **korlátozás** (18. cikk) | **adathordozhatóság**  (20. cikk, 68. Pream) | **tiltakozás**  (21. cikk, 69. és 70. Pream) |
|  | **ha a személyes adatokat az érintettől gyűjtik** | **ha a személyes adatokat nem az érintettől szerezték meg** |
| **GDPR 6. cikk. (1) a) pont / hozzájárulás** | igen | igen | igen | igen | igen | igen | igen | **NEM** |
| **GDPR 6. cikk. (1) b) pont / szerződés** | igen | igen | igen | igen | **NEM** | igen | igen | **NEM** |
| **GDPR 6. cikk. (1) c) pont, / jogi kötelezettség** | igen | **NEM** | igen | igen | **NEM** | igen | **NEM** | igen |
| **GDPR 6. cikk. (1) f) pont, / jogos érdek** | igen | igen | igen | igen | igen\* | igen | **NEM** | igen |

\*a tényleges törlés függ az érdekmérleges eredményétől

**10.3. Az adatkezeléssel kapcsolatos jogérvényesítési, jogorvoslati lehetőségek**

**Az Adatkezelő megkeresése**

Az adatkezeléssel kapcsolatos jogai érvényesítése érdekében, vagy amennyiben az Adatkezelő által kezelt adataival kapcsolatban bármilyen kérdése, kételye van, illetve adataival kapcsolatban felvilágosítást kér, panaszt kíván előterjeszteni vagy a 10.1. pont szerinti valamely jogával kíván élni, ezt megteheti ún. érintetti kérelemként elsősorban írásban, hagyományos levélben, illetve e-mailben az 1. pontban meghatározott Adatkezelő elérhetőségein keresztül.

**Javasoljuk, hogy amennyiben a felügyeleti hatósághoz, bírósághoz fordulást tervezi, előzetesen az Adatkezelőnél érdeklődjön, mivel a felmerült kérdései, orvoslást igénylő kérései tekintetében a szükséges információk az Adatkezelőnél állnak rendelkezésre.**

**Kérelmét 1 hónap alatt kivizsgáljuk, a határidő - az ügy összetettségét figyelembe véve – további 2 hónappal meghosszabbítható.**

**Bírósági eljárás kezdeményezése**

Az Érintett az Adatkezelő, illetve – az adatfeldolgozó tevékenységi körébe tartozó adatkezelési műveletekkel összefüggésben – az adatfeldolgozó ellen bírósághoz fordulhat, ha megítélése szerint az adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

A per elbírálása a törvényszék hatáskörébe tartozik. A per – az Érintett választása szerint – az Érintett lakóhelye vagy tartózkodási helye szerinti illetékes törvényszék előtt is megindítható.

**Hatósági eljárás kezdeményezése**

Az Érintett a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11., honlap: [http://naih.hu](http://naih.hu/); levelezési cím: 1363 Budapest, Pf. 9.; telefon: +36-1-391-1400; fax: +36-1-391-1410; e mail: [ugyfelszolgalat@naih.hu](mailto:?subject=)) jogainak érvényesítése érdekében vizsgálatot, illetve hatósági eljárás lefolytatását kezdeményezhet arra hivatkozással, hogy a személyes adatai kezelésével kapcsolatban jogsérelem következett be, vagy annak közvetlen veszélye fennáll, így különösen,

* ha véleménye szerint az Adatkezelő a 10.1. pontban meghatározott érintetti jogainak érvényesítését korlátozza vagy ezen jogainak érvényesítésére irányuló kérelmét elutasítja (vizsgálat kezdeményezése), valamint
* ha megítélése szerint személyes adatainak kezelése során az Adatkezelő, illetve az általa megbízott vagy rendelkezése alapján eljáró adatfeldolgozó megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat (hatósági eljárás lefolytatásának kérelmezése).